17ம் நூற்றாண்டில், வேளாங்கண்ணியில் ஏழைப்பெண்ணின் மகன், கால் ஊனத்துடன் பிறந்தான். நடுத்தீட்டு என்ற இடத்தில் மோர் விற்றுக் கொண்டிருந்தான். அப்போது ஒரு மங்கை, குழந்தையுடன் தோன்றி மோர் கேட்டாள். தான் காட்சி கொடுத்த இடத்தில் ஒரு ஆலயம் எழுப்பும்படி, நாகையில் உள்ள ஒரு கிறிஸ்தவரிடம் கூறும்படி சிறுவனிடம் கேட்டுக் கொண்டாள். அந்த சிறுவனோ, தன்னால் அவ்வளவு தூரம் செல்ல முடியாது என்று வருத்தப்பட்டான். அன்னை அவனிடம், "எழுந்திரு' என்றாள். அவனும் எழுந்து நடந்தான். நாகை கிறிஸ்தவ செல்வந்தரிடம் சென்று மகிமைகளைக் கூறினான். நடுத்தீட்டில் கோயில் எழுப்பப்பட்டது.